***НЧ „Зора1922г”с Терзийско общ. Троян ул. Девети септември 102***

 ***пощ. код 5665 имейл:*** ***terziysko22@abv.bg*** ***тел:0888132046***

**ПЛАН НА НАРОДНО ЧИТАЛИЩЕ „ЗОРА1922” С. ТЕРЗИЙСКО ЗА 2022ГОДИНА**

Ние от настоятелството и след допитване до членовете на читалището съставихме следния план за новата 2022година, съобразявайки се наредбите на здравното министерство.

 За баба Марта ще вържем мартениците които направихме с

 децата. Вече правим по 30-40 мартеници.

* За националния празник ще положим венци на важните места в селото.
* От няколко години правим Заговезни пред читалището с огън, баница и халва. И тази година ще има.
* Волейболната мрежа все още не е поставена. Помощтниците бяха възпрепятствани. Надяваме се тази година да се получи.
* За първа пролет и Гергьовден както други години ща направим курбан на площада с музика и танци за всички желаещи, ако времето е топло. Ще има чукан боб с коприва и агнешка чорба. Миналата година не ни разрешиха. За новата се надяваме да стане.
* Двете шатри бурята ги счупи на празника. За мястото на което бяхме решили да ги сложим имаме дългогодишен план, на няколко етапа, може би четири. В течение на 5- 6 години може би ще се получи. Като първите два плана включват циментиране на площадка в десния край на сградата до чешмата (в момента буренясала) и втория, построяване на беседка на нея. Следващите включват и част от сградата. През 2022 ще търсим съмишленици, доброволци и малко техническа помощ.
* През юни е детския празник,ще има награди за велосипедното състезание и лакомства от майките. Не го осъществихме по пандемични причини . Надяваме се да отпаднат за 2022г
* През юни е нашия празник на селото и грънчарското производство. На същия ден е и въстановката на залавянето на Захари Стоянов която от доста години я прави читалището с помощ от кметството и приятели. Ще организираме и всенародно веселие с песни, танци, скара, бира, роднини и гости на селото. Ще имаме и както винаги конкурс за точари. Майсторите ще направят и извън конкурса техни любими предмети, ще опитат и любители от магията на глината. Тази година ще направим два празника в един ден. Вторият ще е честването на сто годишнина от читалищна дейност в селото. Ще представим на тържеството и книгата за родовете в селото,която в момента подготвяме.
* В началото на юни правим и дискотека под звездите. За сега идват само хора от селото,но искаме и, от другаде. Ще се постараем с малко помощ да рекламираме повече. Нямаме развитие. Имахме идея да поканим група изпълнители но нямаше свободна дата и сумата не ни достигна.За сега събираме идеи и предложения от дейните хора на селото, как да доразвием идеята.
* През юли и август имаме всеки ден деца в читалището. Малките ще тичат, ритат топка, ако успея да ги усмиря, ще и почета и приказки. Вече имаме и пирографи . Ще трябва да закупим други модели пирографи наличните са неудобни и некачествени.
* През септември ще участваме във фестивала на сливата. И на други общински мероприятия, ако здравната обстановка позволява.
* През ноември ще пуснем новите снимки и документи събрани през годината от хора от селото. Намерихме нов източник на документи и снимки от живота на селото.
* За тази година през декември имаме организация на празник на сърмите”фтичетата”в читалището. Ако здравната проблеми затихнат.
* Ще продължаваме и редовните ни месечни сбирки за любителско пеене „караоке” всеки първи петък на месеца.Имаме малко отдръпване на желаещи. Младите които идваха, вече са с деца и им е невъзможно. На нашите сбирки се запознаха. Все още няма желаещи, но това се надявам да се промени в бъдеще.
* Ще продължавам с поддържането на лавицата на читалището в хотел”Троян Плаза”към международната инициатива „Буккросинг. През 2021 година получихме огромно дарение от литература. Част от тях заведохме в библиотеката. Останалите подаряваме, даряваме и оставяме в къщичката на центъра. И за 2022 година имаме за даряване, подаряване на всички желаещи.
* Продължаваме и с записването на литература,но вече я пускаме само на страницата на читалището в Фйсбук.
* През новата година ще боядисаме и освежим.Надяваме се на помощ за ремонт и ще изчакаме с латекса, за след ремонта.
* Ще направим и няколко рафта за книги които са в повече и библиотеката няма нужда от тях, ще ги предоставим за свободно ползване.
* Книгите, които преместихме в книгохранилището не са описани и сортирани, ще трябва да се преподредят, имаме и още един шкаф които да се използва за това.
* В сегашните пандемични условия всичко написано до сега може би ще се промени, но ако има нещо друго, което можем да направим и е безопасно за присъстващите ще го направим.
* Ще участваме в обществения форум за ремонт на гримьорните.
* Ще направим нови постаменти за изложбата ни от керамика. Сегашните са малко паянтови, секретарят ги е правил.

 Да се надяваме ,че с ваша помощ и помощта от приятели и съмишленици ще успеем с повече от начинанията ни.

Плановете са изменчиво нещо, затова се чудихме дали изобщо да ги правим. От миналогодишния план почти нищо не изпълнихме. Когато главното нещо с което се занимаваме ,да Ви събираме, социализираме и забавляваме е възпрепятствано, сме със вързани ръце, и някак обезкуражени. Но и това ще мине.

 1.12. 2022г. с. Терзийско

 Анелия Вачкова- секретар